
Republika Hrvatska
Trgovački sud u Zadru
Dr. Franje Tuđmana 35
              23 000 Zadar

U   I M E   R E P U B L I K E   H R V A T S K E

R J E Š E N J E

Trgovački sud u Zadru u ime Republike Hrvatske, OIB: 39670464653, po sucu ovog suda Ardeni Bajlo, u stečajnom postupku nad stečajnim dužnikom MARINA PROMET d.o.o., Zadar, Glagoljaška 10, OIB: 54693581086, 17. svibnja 2018. 

r i j e š i o   j e

I. Obustavlja se prethodni postupak nad stečajnim dužnikom MARINA PROMET d.o.o., Zadar, Glagoljaška 10, OIB: 54693581086.

II. Nalaže se sudskom registru brisanje zabilježbe pokretanja prethodnog postupka nad trgovačkim društvom MARINA PROMET d.o.o., Zadar, Glagoljaška 10, OIB: 54693581086.


Obrazloženje

	Financijska agencija je 21. veljače 2018. podnijela prijedlog za otvaranje stečajnog postupka nad stečajnim dužnikom MARINA PROMET d.o.o., Zadar.   
           Postupajući po prijedlogu rješenjem je pokrenut prethodni postupak i određeno ročište radi utvrđivanja uvjeta za otvaranje stečajnog postupka. Dana 26. travnja 2018. zastupnik po zakonu stečajnog dužnika je dostavio Potvrdu Financijske agencije o blokadi računa i novčanih sredstava ovršenika iz kojeg proizlazi da na dan 26 travnja 2018. dužnik nema nepodmirenih osnova za plaćanje evidentiranih u Očevidniku redoslijeda za plaćanje. 
	Slijedom navedeno sud je utvrdio da je prestao stečajni razlog i da dužnik nije nesposoban za plaćanje niti prezadužen, a u smislu čl. 5., 6. i 7. Stečajnog zakona (Narodne novine 71/15 i 104/17).
	Postupajući temeljem odredbi čl. 128. st. 9. Stečajnog zakona, a prethodno utvrdivši da nisu ostvareni uvjeti iz odredbi čl. 5., 6. i 7. Stečajnog zakona potrebni za otvaranje stečajnog postupka, sud je odlučio kao u izreci i prethodni postupak obustavio.
	Stoga je odlučeno kao u izreci. 

U Zadru 17. svibnja 2018.

Za točnost otpravka – ovlašteni služebnik					Sutkinja:
Ante Rubelj									Ardena Bajlo, v.r.


UPUTA O PRAVNOM LIJEKU: 
Protiv ovog rješenja dopuštena je žalba u roku od 8 dana od isteka osmog dana od objave rješenja na e-oglasnoj ploči suda. Žalba se podnosi u tri primjerka putem ovog suda za Visoki trgovački sud.


Dostaviti: 
· predlagatelju – e oglasna ploča
· e-oglasna ploča
· u spis.

